b'\n_START_ARTICLE_\nSveto leto\n_START_PARAGRAPH_\nSveto leto (annus sanctus) ali jubilejno leto  (hebrejsko \xc5\xa1enat hajobel}}; latinsko annus iubilaeus, italijansko anno di giubileo)  je posebno jubilejno leto v  katoli\xc5\xa1ki Cerkvi, v katerem pape\xc5\xbe katoli\xc5\xa1kim vernikom pod dolo\xc4\x8denimi pogoji podeljuje popolni odpustek._NEWLINE_ _NEWLINE_Prva znana podobna ustanova, ki se je ohranila vse do danes in se je verjetno po njej zgledoval tudi Bonifacij VIII., je bil Celestinov odpustek iz leta 1296. Bonifacij VIII. je razglasil tak odpustek prvi\xc4\x8d leta 1300 za vse tiste romarje,  ki so prihajali v Rim.  Po ljudskem izro\xc4\x8dilu naj bi bilo sveto vsako stoto leto, kar pa so pape\xc5\xbei \xe2\x80\x93 zaradi kratkosti \xc4\x8dlove\xc5\xa1kega \xc5\xbeivljenja \xe2\x80\x93 postopoma skraj\xc5\xa1evali. Od 1475 je postalo sveto ali jubilejno leto vsako 25. leto.\n_START_SECTION_\nJudovsko in kr\xc5\xa1\xc4\x8dansko izro\xc4\x8dilo\n_START_PARAGRAPH_\nV judovstvu in kr\xc5\xa1\xc4\x8danstvu ozna\xc4\x8duje jubilej posebno leto odpu\xc5\xa1\xc4\x8danja grehov in popolni odpustek kazni zanje. V 3. Mojzesovi knjigi \xe2\x80\x9cLeviticus\xe2\x80\x9d je omenjeno, da se obhaja \xe2\x80\x9cjubilej\xe2\x80\x9d vsakih petdeset let; takrat je treba osvoboditi ujetnike in zu\xc5\xbenje, odpustiti vse dolgove, vrniti reve\xc5\xbeem prodano premo\xc5\xbeenje, in sploh se bo takrat Bo\xc5\xbeja milost obilno izkazovala: _NEWLINE_8 \xc5\xa0tej si sedem sobotnih let, sedemkrat sedem let, tako da ti bo \xc4\x8das sedem sobotnih let devetin\xc5\xa1tirideset let. 9 Potem daj bu\xc4\x8dno zatrobiti na trombo deseti dan sedmega meseca; na trombo dajte zatrobiti po vsej va\xc5\xa1i de\xc5\xbeeli na spravni dan! 10 Posvetite petdeseto leto in razglasite svobodo po de\xc5\xbeeli vsem njenim prebivalcem: bodi vam jubilej in vsakdo naj se vrne k svoji lastnini in povrne naj se k svoji rodovini! 11 Bodi vam sveto leto petdeseto leto! Ne sejte in tega, kar to leto samo zraste, ne \xc5\xbeanjite in v neobrezanem vinogradu ne trgajte! 12 Kajti jubilejno leto je, sveto vam bodi! Kar samo obrodi, smete u\xc5\xbeivati kar s polja. 13 V tem svetem letu se povrnite vsak k svoji lastnini! (3 Mz 25, 8-13) _NEWLINE_V katoli\xc5\xa1ki Cerkvi pomeni sveto leto jubilejno leto odpu\xc5\xa1\xc4\x8danja grehov, leto sprave in spreobnjenja, leto pokore in ter zakramentalne spovedi. Jubilejno leto je predvsem Kristusovo leto. V novi zavezi se Jezus predstavlja kot Mesija, ki dopolnjuje starozavezni nubile in oznanja leto Bo\xc5\xbeje milosti. _NEWLINE_Ime izhaja iz hebrejskega jubileja, oziroma natan\xc4\x8dneje iz hebrejske besede  jobel (kozel, v povezave z ovnovim rogom, ki so ga uporabljali pri svetih judovskih obredih .'